પોલીસે જાદવ સોસા આ નોટો ક્યાંથી લાવ્યો હતો અને કોને આપવાનો હતો. તે સહિતની બાબતોએ તપાસના ચક્રોગતિમાન કર્યા છે. નોંધનીય છે કે ભારત સરકારે રૂ.૫૦૦ અને ૧૦૦૦ની નોટો ૮નવેમ્બર-૨૦૧૬માં રદ કરી હતી. ત્યારબાદ સરકારે ભારતવાસીઓને નોટ બદલવા માટે ચોક્કસ સમયની સાથે વ્યવસ્થા પણ ઉભી કરી દીધી હતી. આવા સંજોગોમાં કાળા નાણાં ધરાવતા તત્વો પોતાના કબ્જામાં રહેલી નોટો બેંકમાં જમા કરાવી શક્યા ન હતા. ત્યારબાદ અમૂક લેભાગૂ તત્વો મેદાને પડ્યા હતા અને રદ્દ થઈ ગયેલી નોટો ચોકકસ ટકાવારી વસૂલીને બદલાવી આપવાના દાવા કરતા હતા. આવા કિસ્સામાં પણ અનેક તત્વો રદ થયેલી નોટો સાથે પોલીસના હાથે ઝડપાઈ ગયા છે. તાજેતરમાં જ અમરેલીના ચરખા નજીક ભાવનગર પંથકના બે શખ્સો લાખો રૂપિયાની રદ્દ થયેલી નોટો સાથે પોલીસના હાથે ઝડપાઈ ગયા હતા. હજુ આ બનાવની તપાસ પૂરી થાય તે પૂર્વે જ કોડીનાર પાસેથી વધુ એક શખ્સ કરોડ રૂપિયાની રદ્દ થયેલી નોટો સાથે ઝડપાઈ જતાં ચકચાર મચી ગઈ છે.